b'\n_START_ARTICLE_\nAntano Gustai\xc4\x8dio aviacijos institutas\n_START_SECTION_\nIstorija\n_START_PARAGRAPH_\n1993 m. \xc4\xafkurtas fakulteto teises turintis Vilniaus technikos universiteto Aviacijos institutas \xe2\x80\x93 pirmasis nepriklausomoje Lietuvoje prad\xc4\x97j\xc4\x99s ruo\xc5\xa1ti auk\xc5\xa1\xc4\x8diausios kvalifikacijos specialistus civilinei ir karo aviacijai. Institut\xc4\x85 \xc4\xafk\xc5\xabr\xc4\x97 ir jam ilg\xc4\x85 laik\xc4\x85 vadovavo prof. habil. dr. Jonas Stank\xc5\xabnas, kur\xc4\xaf 2016 m. rugs\xc4\x97jo m\xc4\x97nes\xc4\xaf pakeit\xc4\x97 Jonas Vytautas Jusionis. 1997 m. lapkri\xc4\x8dio 13 d. Aviacijos institutui buvo suteiktas aviacijos konstruktoriaus, lak\xc5\xabno Antano Gustai\xc4\x8dio (1898-1941) vardas (minint 100-\xc4\x85sias Gustai\xc4\x8dio gimimo metines). _NEWLINE_2001 m. aviacijos institute \xc4\xafkurtas aviacijos specialist\xc5\xb3 kvalifikacijos tobulinimo centras. Centras teikia reikiamus kvalifikacijos \xc4\xafgijimo ar tobulinimo teorinius bei praktinius kursus. Institute rengiami 4 pakop\xc5\xb3 in\xc5\xbeinieriai - bakalaurai, diplomuoti in\xc5\xbeinieriai, magistrai ir daktarai. Nuo 1996 m. organizuoja mokslines konferencijas \xe2\x80\x9eAviacija\xe2\x80\x9c, kas 2 m. - tarptautines konferencijas. Leid\xc5\xbeia mokslo \xc5\xbeurnalas \xe2\x80\x9eAviacija\xe2\x80\x9c.\n_START_SECTION_\nKatedros\n_START_PARAGRAPH_\nInstitute veikia \xc5\xa1ios katedros:\n_START_SECTION_\nAviacijos prietais\xc5\xb3 katedra\n_START_PARAGRAPH_\nKatedra \xc4\xafkurta 1997 m. gegu\xc5\xbe\xc4\x97s 26 d., reorganizavus skryd\xc5\xbei\xc5\xb3 valdymo katedr\xc4\x85._NEWLINE_Aviatechnikos katedra prad\xc4\x97jo funkcionuoti nuo 1997 m. bir\xc5\xbeelio 1 d._NEWLINE_2000 metais katedros pavadinimas pakeistas \xc4\xaf Aviacini\xc5\xb3 prietais\xc5\xb3 katedr\xc4\x85._NEWLINE_Dabartinis katedros ved\xc4\x97jas: doc. dr. Algimantas Jaku\xc4\x8dionis_NEWLINE_Institutui priklauso Avionikos mokomoji laboratorija.\n_START_SECTION_\nAviacijos technologij\xc5\xb3 katedra\n_START_PARAGRAPH_\nKatedra rengia orlaivi\xc5\xb3 pilotavimo, skryd\xc5\xbei\xc5\xb3 valdymo in\xc5\xbeinierius bakalaurus ir in\xc5\xbeinierius skryd\xc5\xbei\xc5\xb3 vadovus bei in\xc5\xbeinierius pilotus. Iki 2002 m. buvo rengiami aviacijos \xc4\xafmoni\xc5\xb3 organizavimo ir valdymo vadybos magistrai. 2007 metais i\xc5\xa1leista aviacijos verslo vadybos bakalaur\xc5\xb3 neakivaizdinink\xc5\xb3 laida._NEWLINE_Katedra \xc4\xafsteigta 1993 m. spalio m\xc4\x97n. Katedros ved\xc4\x97ju buvo paskirtas prof. habil. dr. Vytautas Giniotis._NEWLINE_Katedroje d\xc4\x97stomi specifiniai aviaciniai moduliai: aviacin\xc4\x97 meteorologija, aeronavigacija, aviacin\xc4\x97 angl\xc5\xb3 kalba, radijo ry\xc5\xa1io frazeologijos lietuvi\xc5\xb3, angl\xc5\xb3 kalba pilotams ir skryd\xc5\xbei\xc5\xb3 vadovams, skryd\xc5\xbei\xc5\xb3 valdymo teorija, paslaug\xc5\xb3 teikimas, oro eismo organizavimas, skryd\xc5\xbeio taisykl\xc4\x97s ir proced\xc5\xabros, skryd\xc5\xbei\xc5\xb3 pagal prietaisus taisykl\xc4\x97s, oro teis\xc4\x97, aviacin\xc4\x97 ir skryd\xc5\xbei\xc5\xb3 sauga, keleivi\xc5\xb3 ir krovini\xc5\xb3 perve\xc5\xbeimo technologijos ir kt._NEWLINE_\xc5\xa0iuo metu katedroje dirba 2 profesoriai, 5 docentai, 8 asistentai (nepagrindin\xc4\x97se pareigose). Nuo 2004 m. katedros ved\xc4\x97jas - doc. Darius Ereminas. Dabartinis katedros ved\xc4\x97jas - doc. Kazimieras Vytautas Maceika.\n_START_SECTION_\nAviacin\xc4\x97s mechanikos katedra\n_START_PARAGRAPH_\nKatedra \xc4\xafsteigta 1993 m. Mechanikos fakultete. Nuo pirm\xc5\xb3j\xc5\xb3 katedros \xc4\xafsik\xc5\xabrimo mokslo met\xc5\xb3 prad\xc5\xbeios 1993 metais katedros ved\xc4\x97ju buvo paskirtas aviatorius doc. dr. Juozas Zujus. Dabar katedrai vadovauja doc. dr. Eduardas Lasauskas._NEWLINE_Aviacin\xc4\x97s mechanikos katedra yra profilin\xc4\x97, apimanti pagrindines aviacin\xc4\x97s mechanikos sritis \xe2\x80\x93 orlaivius ir j\xc5\xb3 variklius. Svarbiausios disciplinos \xe2\x80\x93 orlaivi\xc5\xb3 konstrukcija, aviacini\xc5\xb3 varikli\xc5\xb3 teorijos ir konstrukcijos pagrindai, orlaivi\xc5\xb3 patikimumas ir technin\xc4\x97 prie\xc5\xbei\xc5\xabra, j\xc5\xb3 patikimumas ir technin\xc4\x97 diagnostika, reaktyvini\xc5\xb3 varikli\xc5\xb3 reguliavimo sistemos ir kt._NEWLINE_Absolventai dirba \xc4\xafvairiose Lietuvos aviakompanijose, karin\xc4\x97se oro paj\xc4\x97gose. Vidaus reikal\xc5\xb3 ministerijos aviacijos dalinyje, studijuoja magistrat\xc5\xabroje, doktorant\xc5\xabroje, atlieka Jurgio Kairio orlaivi\xc5\xb3 prie\xc5\xbei\xc5\xabr\xc4\x85. Pastaruoju metu vis daugiau \xc4\xafsijungia \xc4\xaf pedagogin\xc4\xaf darb\xc4\x85 ruo\xc5\xa1iant aviacijos mechanikos jaunus specialistus.'